১২৪৩ সালে মিশরের সঙ্গে চুক্তি অনুযায়ী যেরুসালেম জার্মানীর দ্বিতীয় ফ্রেডারিকের হস্তগত হয়। এ বছরেই যেরুসালেম পুনরায় খৃষ্টানদের দখলে চলে যায় এবং দেওয়াল সমূহ সংস্কার করা হয়। কিন্তু ১২৪৪ সালে তাতাররা শহরটি দখল করে নেয় এবং সুলতান মালিক নগর প্রাচীর ভেঙ্গে ফেলেন। ১৫১৭ সালে ওছমানী খলীফা ইয়াভুজ সুলতান সেলিম কুদসকে ওছমানী খিলাফতের অন্তর্ভুক্ত করেন। এরপর দীর্ঘ ৪০০ বছর যাবত ফিলিস্তীন ওছমানীয় তুর্কী খেলাফতের শাসনাধীনে একটি প্রাদেশিক রাজ্য ছিল। তাদের নিজস্ব সরকার ছিল, ছিল পৌরসভা এবং রাজধানী কনষ্টান্টিনোপলে ওছমানীয় পার্লামেন্টে ছিল তাদের নির্বাচিত প্রতিনিধি।[3]